Castell Picton, Cartref Arglwydd Aberdaugleddau
Roedd **Richard Bulkeley Philipps Philipps** (7 Mehefin 1801 – 3 Ionawr 1857), ganwyd **Richard Bulkeley Philipps Grant**, yn wleidydd Rhyddfrydol Cymreig ac yn Aelod Seneddol dros etholaeth Bwrdeistref Hwlffordd rhwng 1826–35 a 1837–47 ac yn Arglwydd 1847–57.

Bywyd Personol
--------------

Roedd Richard Bulkeley Philipps Grant yn fab i John Grant, Begeli a Mary Philippa Artemisia Philipps; yr oedd ei mam o ach deulu Philipps Castell Picton ac fe etifeddodd Richard yr ystâd ar farwolaeth ei gefnder Richard Philipps, Barwn cyntaf Aberdaugleddau ym 1823 gan newid ei gyfenw i Philipps.

Cafodd ei addysgu yn Ysgol Westminster.

Ym 1824 priododd ag Eliza merch John Gordon o Hanwell, Middlesex, bu hi farw ym 1852. Priododd am yr ail dro ym 1854 gyda'r Ledi Anne Jane Howard, merch William 4ydd Iarll Wicklow; ni fu blant o'r naill briodas na'r llall.

Gyrfa wleidyddol
----------------

Roedd William Henry Scourfield wedi bod yn cynrychioli Hwlffordd yn y Senedd ers 1818 dan nawdd y ddiweddar Arglwydd Aberdaugleddau fe ildiodd ef ei le yn etholiad cyffredinol 1826 i wneud lle i Philipps cael sefyll. Etholwyd Philipps yn ddiwrthwynebiad gan dal ei afael ar y sedd hyd 1835. Ym 1835 fe benderfynodd Jonathan Peel o Cotts, car i Robert Peel herio am enwebiad Rhyddfrydol Hwlffordd ar sail diffyg sylw Philipps i'w dyletswyddau seneddol a'i gyfnodau hir o absenoldeb o'i etholaeth trwy grwydro Ewrop. Gan ofni nad oedd modd iddo dal gafael ar y sedd fe dynnodd allan o'r ras gan roi ei gefnogaeth i'r ymgyrch llwyddiannus i ailethol y Ceidwadwr Scourfield. Yn etholiad 1837 ildiodd Scourfield y sedd eto er budd Philipps, cadwodd y sedd yn ddiwrthwynebiad hyd ei ddyrchafiad i Dŷ’r Arglwyddi ym 1847.

Fe wasanaethodd fel Arglwydd Raglaw Hwlffordd o 1824 hyd ei farwolaeth a bu'n Maer Hwlffordd ym 1829-30 a 1831-2. Cafodd ei urddo yn farwnig ym 1828 a'i ddyrchafu i'r bendefigaeth fel Barwn 1af Aberdaugleddau (ail greadigaeth) ym 1847.

Marwolaeth
----------

Bu farw yng Nghastell Picton ym 1857 yn 55 mlwydd oed, rhoddwyd ei weddillion i orwedd mewn claddgell deuluol yng nghôr Eglwys St Mair Hwlffordd.

Cyfeiriadau
-----------

1. ↑  "PHILIPPS, Richard Bulkeley Philipps Grant (1801-1857), of Picton Castle, Pemb.", *History of Parliament*; adalwyd 18 Mai 2015
2. ↑  "MARRIAGE OF THE RIGHT Hon. LORD MILFORD TO THE LADY ANNE JANE HOWARD", *Pembrokeshire Herald and General Advertiser*, 16 Mehefin 1854; adalwyd 18 Mai 2015
3. ↑  "THE FUNERAL OF LORD MILFORD", *Pembrokeshire Herald and General Advertiser*, 16 Ionawr 1857; adalwyd 18 Mai 2015

| Senedd y Deyrnas Unedig |
| --- |
|
| Rhagflaenydd:**William Henry Scourfield** | **Aelod Seneddol Hwlffordd**1826 – 1835 | Olynydd:**William Henry Scourfield** |
|
| Rhagflaenydd:**William Henry Scourfield** | **Aelod Seneddol Hwlffordd**1837 – 1847 | Olynydd:**John Evans** |
| Teitlau Anrhydeddus
 |
|
| Rhagflaenydd:**Syr Richard Philipps, Barwn 1af Aberdaugleddau** | **Arglwydd Raglaw Hwlffordd**1824 - 1857 | Olynydd:**John Henry Scourfield** |
| Teitlau Pendefigaeth/Bonheddig |
|
| Rhagflaenydd:**neb** | **Barwn Aberdaugleddau (ail greu)**1847 – 1857 | Olynydd:**neb** |

|  |  |
| --- | --- |
| Awdurdod | 
* WorldCat
* VIAF: 4441148574312624430005
* LCCN: no2017009503

 |